ફૅમિલી-લાઇફ પાછી મેળવવા માટે મેહરાપરિવાર ક્રૂઝમાં વેકેશન કરવા નીકળે છે અને એ વેકેશન દરમ્યાન હર કોઈ પોતપોતાનો આત્મા શોધે છે.કમલ મેહરા (અનિલ કપૂર) અને નીલમ મેહરા (શેફાલી શાહ)નાં બે સંતાનો છે. દીકરી આયેશા મેહરા (પ્રિયંકા ચોપડા) અને દીકરો કબીર (રણવીર સિંહ) જાહેરમાં તો બહુ ડાહ્યાં છે, પણ માબાપની કોઈ વાત તેમના ગળે ઊતરતી નથી. કમલ-નીલમ ઇચ્છે છે કે કબીર હવે મૅરેજ કરી લે, પણ કબીરના વિચારો સાવ જુદા છે. પપ્પા-મમ્મી વચ્ચે ચાલતી મચમચ અને એ બન્નેની શુષ્ક મૅરેજ-લાઇફને કબીરે જોઈ છે તો બહેન આયેશાની મૅરેજ-લાઇફ પણ કબીરે નજીકથી જોઈ છે. અનુભવે નહીં, પણ અનુભવી પાસેથી શીખી ચૂકેલા કબીરે નક્કી કર્યું છે કે તે મૅરેજ નહીં કરે. કમલ અને નીલમનું બીજું ટેન્શન દીકરી આયેશા છે.